
SPECIALIŲJŲ SOCIALINĖS GLOBOS NAMŲ „TREMTINIŲ NAMAI“
SOCIALINIO DARBO PADALINIO VADOVO PAREIGYBĖS APRAŠYMAS

I SKYRIUS
PAREIGYBĖ

1. Specialiųjų socialinės globos namų „Tremtinių namai“ (toliau vadinama – globos namai) Socialinio darbo padalinio vadovas (toliau – Padalinio vadovas) pareigybė priskiriama prie struktūrinio padalinio vadovų pareigybių grupės.
2. Pareigybės lygis – A 
3. Padalinio vadovo pareigybė reikalinga organizuoti padalinio darbuotojų darbą, planuoti, organizuoti ir teikti globos namų paslaugų gavėjams socialinės globos paslaugas, atitinkančias kiekvieno asmens savarankiškumo lygį, pagal sudarytus individualius socialinės globos planus, laisvalaikio ir užimtumo paslaugas, vykdyti socialinių paslaugų teikimo priežiūrą.
4. Globos namų Padalinio vadovas yra tiesiogiai pavaldus direktoriaus pavaduotojui socialinėms paslaugoms. Padalinio vadovą priima pareigoms ir atleidžia iš pareigų, nustato pareiginį atlyginimą, sudaro rašytinę darbo sutartį globos namų direktorius, įstatymų nustatyta tvarka.  

II SKYRIUS
SPECIALŪS REIKALAVIMAI ŠIAS PAREIGAS EINANČIAM DARBUOTOJUI

5. Darbuotojas, einantis šias pareigas, turi atitikti šiuos specialius reikalavimus:
 5.1. turėti aukštąjį socialinių mokslų srities socialinio darbo krypties arba jam prilygintą išsilavinimą, atitinkantį Lietuvos Respublikos socialinių paslaugų įstatymo reikalavimus.
 5.2. turėti ne mažesnę kaip 5 (penkerių) metų socialinio darbo patirtį ir ne mažesnę kaip 3 (trijų) metų vadovaujančio darbo patirtį;
 5.3. būti susipažinusiam su Lietuvos Respublikos Konstitucija, Darbo kodeksu, Socialinių darbuotojų etikos kodeksu, Lietuvos Respublikos teisės aktais, reglamentuojančiais socialinių paslaugų teikimą, turėti teorinių socialinio darbo žinių;
 5.4. atitikti socialinės apsaugos ir darbo ministro patvirtintus socialinių darbuotojų kvalifikacinius reikalavimus.;
 5.5. išmanyti darbo su senyvo amžiaus asmenimis ir asmenimis su negalia specifiką, gebėti įvertinti asmens socialinę situaciją, suprasti specialiuosius poreikius;
[bookmark: _Hlk213350268] 5.6. gebėti planuoti ir organizuoti savo bei pavaldžių darbuotojų veiklą;
 5.7. būti tolerantiškas, empatiškas, kūrybiškas, atsakingas, iniciatyvus, gebėti dirbti komandoje, derintis prie pokyčių;
 5.8. mokėti valdyti, kaupti, sisteminti ir apibendrinti informaciją, rengti išvadas;
 5.9. gebėti dirbti „Microsoft Office“ programų paketu (Word, Excel, Outlook ir kt.) bei kitomis įstaigoje naudojamomis kompiuterinėmis dokumentų valdymo ir apskaitos programomis;




III SKYRIUS
ŠIAS PAREIGAS EINANČIO DARBUOTOJO FUNKCIJOS

6. Šias pareigas einantis darbuotojas vykdo šias funkcijas:
6.1. organizuoja padalinio darbuotojų darbą, planuoja ir koordinuoja jų veiklą, kontroliuoja pavestų užduočių ir funkcijų vykdymą, vertina darbo rezultatus, teikia pasiūlymus dėl veiklos tobulinimo; 
6.2. kartu su socialiniais darbuotojais ir kitais specialistais rengia individualius socialinės globos planus, organizuoja, koordinuoja ir kontroliuoja socialinio darbo padalinio veiklą, užtikrindamas kokybišką ir savalaikį socialinių paslaugų teikimą;
6.3. planuoja ir koordinuoja socialinių darbuotojų, užimtumo specialistų ir savanorių veiklą, analizuoja jų darbo rezultatus;
6.4. dalyvauja tobulinant globos namų veiklą, rūpinasi teikiamų socialinių paslaugų kokybe ir efektyvumu;
6.5. koordinuoja paslaugų gavėjų individualios socialinės globos planų vykdymą, įskaitant paslaugų gavėjų adaptacijos planų, poreikio vertinimų, individualių socialinės globos planų nuolatinę kontrolę, aptarimą bei priežiūrą;
6.6. organizuoja ir koordinuoja socialinės globos paslaugų teikimą globos namų paslaugų gavėjams;
6.7. organizuoja ir koordinuoja globos namų paslaugų gavėjų kasdieninių gyvenimo įgūdžių ugdymą, darbinę veiklą, laisvalaikį ir užimtumą siekiant palaikyti ir skatinti  jų savarankiškumą;
6.8. koordinuoja psichologinių, socialinių, kultūrinių ir dvasinių kiekvieno globos namų paslaugų gavėjo reikmių tenkinimą;
6.9. vertina socialinės pagalbos procesą ir paslaugų kokybę, organizuoja paslaugų gavėjų apklausas, ruošia ataskaitas apie socialinio darbo veiklą, savo kompetencijos ribose;
6.10. tvarko socialinio darbo dokumentaciją, koordinuoja ir kontroliuoja globos namų paslaugų gavėjų asmens bylų tvarkymą;
6.11. teikia informaciją globos namų paslaugų gavėjams, jų artimiesiems, globėjams, kitiems globos namų veikla suinteresuotiems asmenims (organizacijoms) apie teikiamas paslaugas, gyvenimo sąlygas, organizuojamą veiklą, savo kompetencijos ribose;
6.12. bendradarbiauja su kitomis valstybės ir savivaldybių institucijomis, įstaigomis ir organizacijomis socialinio darbo ir socialinių paslaugų teikimo srityje, savo kompetencijos ribose;
6.13. vykdo ir koordinuoja naujai atvykstančio paslaugų gavėjo apgyvendinimą, bendradarbiaudamas su direktoriaus pavaduotoju socialinėms paslaugoms, sveikatos priežiūros padalinio vadovu bei socialiniais darbuotojais;
6.14. dalyvauja priimant naujus paslaugų gavėjus, įvertina pateiktos socialinės srities dokumentacijos apie naujai atvykusį paslaugų gavėją atitikimą reikalavimams, paskiria jiems socialinius darbuotojus, individualios priežiūros darbuotojus, parengia ilgalaikės socialinės globos paslaugų teikimo sutartis, organizuoja paslaugų teikimą, atitinkantį paslaugų gavėjų poreikius;
6.15. globos namų direktoriaus įgaliojimu atstovauja globos namų paslaugų gavėjų interesams įvairiose valstybinėse institucijose, teismuose, užtikrina ir gina jų teises;
6.16. prižiūri, kad paslaugų gavėjai laikytųsi globos namų vidaus tvarkos taisyklių, efektyviai sprendžia iškilusias konfliktines situacijas su paslaugų gavėjais;
6.17. sudaro pavaldžių darbuotojų atostogų ir darbo grafikus, pildo darbo laiko apskaitos žiniaraščius ir teikia juos tvirtinti globos namų direktoriui;
6.18. teikia motyvuotus prašymus dėl pavaldžių darbuotojų priedų, priemokų skyrimo globos namų direktoriui;
6.19. rūpinasi socialinio darbo padalinio darbuotojų kvalifikacijos kėlimu ir įgūdžiais;
6.20. teikia siūlymus globos namų direktoriaus pavaduotojui socialinėms paslaugoms ir direktoriui dėl socialinių paslaugų organizavimo ir socialinių paslaugų kokybės;
6.21. vadovybės pavedimu dalyvauja globos namų ar kitų institucijų sudarytų komisijų ar darbo grupių veikloje;
6.22. esant tarnybiniam būtinumui, pavaduoja kitus globos namų darbuotojus savo kompetencijos ribose, vykdo kitus vadovybės pavestus vienkartinio pobūdžio darbus;
6.23. atsako už pareigybės funkcijoms atlikti skirtą inventorių ir priemones, kurias naudoja taupiai, racionaliai ir pagal paskirtį;
6.24. inicijuoja įvairių renginių, kalendorinių švenčių, susitikimų organizavimą ir pravedimą globos namuose;
6.25. nustato socialinių darbuotojų ir užimtumo specialistų metines užduotis, siektinus veiklos lūkesčius ir jų vertinimo rodiklius, atlieka šių darbuotojų kasmetinį veiklos vertinimą;
6.26.  kontroliuoja paslaugų gavėjų supažindinimą su vidaus tvarkos taisyklėmis, jų laikymąsi;
6.27. kontroliuoja socialinio darbo padalinio darbuotojų veiklą, darbo drausmę, užduočių, vidaus tvarkos  ir pareigybės  aprašymų vykdymą;
6.28. nedelsiant praneša globos namų direktoriui ar kitam jį pavaduojančiam asmeniui apie darbe įvykusį nelaimingą atsitikimą ar kitą ypatingą įvykį;
6.29. atsako už pareigybės funkcijoms atlikti skirtą inventorių ir priemones, kurias naudoja taupiai, racionaliai ir pagal paskirtį;
6.30. tobulina profesinę kompetenciją ne mažiau kaip 16 akademinių valandų per metus,  ne mažiau kaip 8 akademinių valandų per kalendorinius metus dalyvauja supervizijose, periodiškai dalyvauja intervizijose;
6.31. veda duomenis apie socialinių paslaugų gavėjams globos namuose teikiamas 
(suteiktas) socialinės globos paslaugas į Socialinės paramos šeimai informacinę sistemą (SPIS). 
6.32. užtikrina konfidencialios informacijos ir asmens duomenų apsaugą, etišką bendravimą su paslaugų gavėjais, jų artimaisiais, globėjais, darbuotojais, vadovybe;
6.33. savo darbe vadovaujasi šiuo pareigybės aprašymu, globos namų darbo tvarkos taisyklėmis ir kitais teisės aktais bei atsako už jų laikymąsi
.

[bookmark: _Hlk70585724]Susipažinau : 

______________________________________________________________________________
Socialinio darbo padalinio vadovas vardas, pavardė, parašas, data
Socialinių paslaugų srities darbuotojai turi teisę:
1) dirbti psichologiškai ir fiziškai saugioje aplinkoje, higienos normas atitinkančioje darbo vietoje;
2) atsisakyti dirbti su agresyviai besielgiančiu asmeniu (šeima), jeigu toks asmens (šeimos) elgesys kelia grėsmę jo sveikatai ir (ar) gyvybei ir jeigu darbdavys neužtikrina dar bent vieno socialinių paslaugų srities darbuotojo dalyvavimo.

Susipažinau:
____________________________
 (parašas)
___________________________
 (vardas, pavardė)
____________________________
  (data)
